وزارت آیوش
ادویاتی پودوں اور جڑی بوٹیوں کی نایاب اقسام کی شناخت
بوٹینیکل سروے آف انڈیا، جو ماحولیات، جنگلات اور موسمیاتی تبدیلی کی وزارت کے تحت کام کرنے والی ایک تنظیم ہے، نے فلورسٹک اسٹڈیز کے لیے ملک کے مختلف نباتاتی - جغرافیائی خطوں میں کئی فیلڈ سروے اور ریسرچ کی ہے۔ اس کے ساتھ ہی بی ایس آئی کے سائنسدانوں نے دواؤں اور خوشبودار پودوں کی انواع کی بھی نشاندہی کی ہے۔ اڈیشہ، گجرات، بہار، اتراکھنڈ کے تھارو اور بھوکسا قبیلے، مغربی بنگال کے لودھ قبائل کے قبائلی علاقوں میں تقریباً 2034 نسلی نباتاتی معلومات کی روایتی/طبی علم کے اعتبار سے دستاویز سازی کی تھی۔ سروے اور تلاش کے دوران، فلورسٹک اکاؤنٹس کی دستاویز سازی کے علاوہ، بی ایس آئی نے اڈیشہ، گجرات، بہار، اتراکھنڈ اور مغربی بنگال کے قبائلی علاقوں میں روایتی/طبی علم کے بارے میں نسلی نباتاتی معلومات کی دستاویز سازی کی۔
آیوش کی وزارت کے تحت سنٹرل کونسل فار ریسرچ ان آیورویدک سائنسزاپنے مختلف پیری فیرل اداروں کے ذریعے ملک کے مختلف جنگلاتی علاقوں/جغرافیائی علاقوں میں میڈیکو-ایتھنو-بوٹینیکل سروے پروگرام کا انعقاد کرتی ہے۔
اس کے علاوہ، آیوش کی وزارت کے تحت دیگر ریسرچ کونسلز یعنی سینٹرل کونسل فار ریسرچ ان یونانی میڈیسن ، سینٹرل کونسل فار ریسرچ ان ہومیوپیتھی  اور سنٹرل کونسل فار ریسرچ ان سدھا  ادویاتی پودوں کی اقسام پرسروے، شناخت اور دستاویز سازی کی سرگرمیوں میں مصروف ہیں۔
آیوش کا وزارت کا نیشنل میڈیسنل پلانٹس بورڈ نے، ’ ادویاتی پودوں کے تحفظ، ترقی اور پائیدار انتظام‘ پر اپنی مرکزی زمرے کی اسکیم کے تحت، ادویاتی پودوں کے سروے اور شناخت سے متعلق آر اینڈ ڈی پروجیکٹوں کو بھی تعاون دیا ہے۔
اس کے علاوہ، آئی سی اے آر-ڈائریکٹوریٹ آف میڈیسنل اینڈ ایرومیٹک پلانٹس ریسرچ، آنند، گجرات اور آئی سی اے آر- آل انڈیا کوآرڈینیٹیڈ ریسرچ پروجیکٹ آن میڈیسینل اینڈایرومیٹک پلانٹس  بہار سمیت متعدد اے آئی سی آر پی مراکز کے توسط سے ادویاتی اور خوشبودار پودوں کے جرم پلازم کے کلیکشن ، تحفظ، تجزیہ اور دستاویز سازی سے متعلق متعدد تحقیقی سرگرمیاں انجام دیتا ہے۔ بہار میں کام کرنے والے اے آئی سی آر پی مراکز درج ذیل ہیں:
-
بہار زرعی یونیورسٹی، اسلام پور، بہار
-
ڈاکٹر راجندر پرساد سنٹرل ایگریکلچرل یونیورسٹی،پوسا، بہار
حکومت ہند کی آیوش کی وزارت نے پورے ملک میں ادویاتی پودوں کی کاشت کو فروغ دینے کے لیے مالی سال 16-2015 سے21- 2020 کے دوران قومی آیوش مشن  کی مرکزی اسپانسر شدہ اسکیم کو نافذ کیا تھا۔ قومی آیوش مشن اسکیم کے میڈیسنل پلانٹس کے جزو کے تحت، ریاستی عمل آوری ایجنسیوں کے ذریعے کسانوں کو 140 ترجیحی ادویاتی پودوں کی انواع کی کاشت کے لیے30 فیصد، 50 فیصد اور 75 فیصد سبسڈی فراہم کی گئی۔ اسکیم کے رہنما خطوط کے مطابق، یہ مدد درج ذیل مقاصد کے لیے فراہم کی گئی تھی:
-
کسانوں کی زمین پر ترجیحی ادویاتی پودوں کی کاشت۔
-
شجرکاری کے لیے معیاری مواد کی دستیابی اور فراہمی کے لیے بیک وارڈ لنکیجز کے ساتھ نرسریوں کا قیام۔
-
فارورڈ لنکیجز کے ساتھ پوسٹ – ہارویسٹ مینجمنٹ۔
-
پرائمری پروسیسنگ، مارکیٹنگ انفراسٹرکچر وغیرہ۔
اس کے علاوہ،بایو ٹیکنالوجی کا محکمہ  مختلف پہلوؤں سے آر اینڈ ڈی منصوبوں کو فنڈز فراہم کر کے میڈیسنل اور ایرومیٹک پلانٹس سے پروڈکٹس اور پروسیسز کو تیار کرنے کے لیے ٹرانسلیشنل ریسرچ پر ایک پروگرام نافذ کر رہا ہے۔
حکومت ہند کی آیوش کی وزارت کا نیشنل میڈیسنل پلانٹس بورڈ ، ’ ’ ادویاتی پودوں کا تحفظ، ترقی اور پائیدار بندوبست‘‘ سے متعلق مرکزی زمرے کی اسکیم نافذ کر رہا ہے جس کے تحت سروے، ایجاد کاری، میڈیسنل پلانٹس کنزرویشن اینڈ ڈیولپمنٹ ایریاز  کے توسط سے اندرون خانہ تحفظ ، ہربل گارڈن کے قیام کے ذریعے ایکس سیٹو کنزرویشن، آئی ای سی سرگرمیوں ، ریسرچ اینڈ ڈیولپمنٹ وغیرہ کے توسط سے پروجیکٹ پر مبنی مدد فراہم کی جاتی ہے۔
اس کے علاوہ، آیوش کی وزارت نے پورے ملک میں ادویاتی پودوں کی کاشت کو فروغ دینے کے لیے مالی سال 16-2015 سے 21- 2020 کے دوران قومی آیوش مشن  کی مرکزی اسپانسر شدہ اسکیم کو نافذ کیا تھا۔
یہ اطلاع آیوش کے وزیر جناب سربانند سونووال نے آج لوک سبھا میں ایک تحریری جواب میں دی۔